Diari Oficial de la Generalitat Valenciana


Sumari del DOGV 5191, del 03-02-2006 (2006/857)

ACORD de 6 de juliol de 2005, de la Comissió Territorial d'Urbanisme, relatiu a la modificació puntual número 21 de les normes subsidiàries de Monforte del Cid.
----------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/857


Data del document
:   06-07-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Monforte del Cid
    * pla d'urbanisme

ACORD de 6 de juliol de 2005, de la Comissió Territorial d'Urbanisme, relatiu a la modificació puntual número 21 de les normes subsidiàries de Monforte del Cid. [2006/M857]  
Vist l'expedient de referència i basant-se en els següents antecedents i consideracions,  
Antecedents  
1. El projecte de modificació es va sotmetre a informació pública durant un mes mitjançant un acord del Ple de l'Ajuntament del dia 10 de febrer de 2005, i es va publicar l'anunci en el Diari Oficial de la Generalitat Valenciana de 2 de març de 2005 i en el diari La Verdad de 24 de febrer de mateix any. Durant el pertinent període d'exposició pública no s'hi van presentar al·legacions. Va ser aprovat provisionalment pel Ple de l'Ajuntament en data 12 de maig de 2005.  
2. La documentació està integrada per memòria informativa i justificativa i plànols d'informació i d'ordenació.  
3. L'objecte de la modificació proposada és l'obertura d'un nou vial de prolongació del carrer de Carlos Arniches entre els carrers d'Oscar Esplà i Ronda del Mestre Rodrigo. Així mateix, a fi de no provocar una illa excessivament estreta, se suprimeix el tram de carrer de Gabriel Miró comprés entre el carrer d'Oscar Esplà i Ronda del Mestre Rodrigo. Segons es desprén de la documentació tècnica aportada, de la modificació proposada resulta una major superfície viària de 293,36 m² quadrats tenint en compte que el nou vial de prolongació té una extensió de 719,21 m² i el tram viari suprimit tenia una extensió de 425,88 m².  
Consideracions tecnicojurídiques  
1. El procediment seguit per l'Ajuntament resulta concorde amb el que preveu l'article 38, per remissió de l'article 55, de la Llei Reguladora de l'Activitat Urbanística (d'ara en avant LRAU).  
2. La documentació es pot considerar completa, a l'efecte del compliment de l'article 27 de la LRAU.  
3. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.   
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
Primer  
Aprovar definitivament la modificació puntual número 21 de les normes subsidiàries de planejament municipal del municipi de Monforte del Cid.  
Segon  
Publicar íntegrament aquest acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i l'article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Alacant, 6 de juliol de 2005.. El director territorial de Territori i Habitatge: Ramón Rizo Aldeguer.